Държавен вестник, бр. 44, 2022 г., стр. 47

БРОЙ  44	
Д Ъ Р Ж А В Е Н  В Е С Т Н И К 	
СТР.  47  
79 
 
.6. за период от 10 минути, задвижването на устройствата за управление на посоката, включително тези, 
необходими за насочване на тягата напред и назад, освен ако има ръчна алтернатива, приета от 
Администрацията като съответстваща на 5.2.3. 
 
12.7.5. Преходен източник на Аварийна електрическа енергия 
 
Преходният източник на аварийна електрическа енергия, изискван съгласно 12.3.6.1.3, може да се състои 
от акумулаторна батерия, разположена по подходящ начин за използване в аварийна ситуация, която 
работи без презареждане, като същевременно поддържа напрежението на батерията през целия период 
на разреждане в рамките на 12% над или под номиналното напрежение и е с достатъчна мощност, като е 
разположена така, че захранва автоматично в случай на повреда на главния или аварийния източник на 
електроенергия най-малко следните функции, ако те зависят от източник на електроенергия: 
 
.1. за период от 30 min, натоварването, посочено в 12.7.3.1, .2 и .3, или в 12.7.4.1, .2 и .3; и 
 
.2. по отношение на непромокаемите врати: 
 
2.1. мощност за задвижване на водонепроницаемите врати, но не непременно едновременно, освен ако е 
осигурен независим временен източник на акумулирана енергия.  Енергийният източник следва да е с 
достатъчен капацитет, за да задвижва всяка врата най-малко три пъти, т.е. затваряне-отваряне-
затваряне, при срещуположен наклон от 15°; и 
 
2.2. захранване на веригите за управление, индикация и сигнализация на водонепроницаемите врати в 
продължение на половин час. 
 
12.7.6. Изискванията на 12.7.5 могат да се считат за изпълнени без инсталиране на преходен източник на 
аварийна електрическа енергия, ако всяка от функциите по този параграф е с независимо захранване за 
посочения период от време от акумулаторни батерии, разположени по подходящ начин за използване в 
аварийна ситуация. Аварийното захранване на уредите и органите за управление на задвижващите 
системи и системите за управление на посоката трябва да бъде непрекъснато. 
 
12.7.7. При плавателни съдове от категория А, които имат ограничени обществени помещения, могат да се 
приемат принадлежности за аварийно осветление от типа, описан в  12.7.9.1, които отговарят на 
изискванията на 12.7.3.1 и 12.7.5.1, при условие че е постигнат адекватен стандарт за безопасност. 
 
12.7.8. Цялата аварийна система следва периодично да бъде подлагана на изпитване, включително на 
аварийните консуматори, изисквани съгласно 12.7.3 или 12.7.4 и 12.7.5, както и изпитване на 
автоматичните пускови уредби. 
 
12.7.9. В допълнение към аварийното осветление по 12.7.3.1, 12.7.4.1 и 12.7.5.1 за всеки плавателен съд 
с пространства специална категория: 
 
.1. всички обществени помещения и коридори се осигуряват със спомагателно електрическо осветление, 
което може да работи най-малко 3 часа, когато всички други източници на електроенергия са отказали и 
при всяко накреняване. Осветлението се инсталира така, че достъпът до аварийните изходи да се вижда 
лесно.  Източникът на енергия за аварийното осветление се състои от акумулаторни батерии, 
разположени в осветените отделения, и се зарежда постоянно, когато това е възможно, от аварийното 
разпределително табло.  Като алтернатива Администрацията може да приеме всяко друго средство за 
осветление, което е поне също толкова ефективно. 
 
При аварийното осветление всеки отказ на лампа следва веднага да стане забележим.  Всяка 
инсталирана акумулаторна батерия се сменя периодично на базата на посочения експлоатационен живот 
в условията на заобикалящата я работна среда; и 
 
.2. във всяка пътека за екипажа, във всяко помещение за отдих и всяко работно пространство, което 
обикновено е заето, следва да се предвиди преносима лампа, работеща с акумулаторна батерия, освен 
ако не е осигурено допълнително аварийно осветление, както се изисква от .1. 
 
12.7.10. Разпределителните системи се разполагат по начин, че всяка главна вертикална зона да не 
пречи на важните функции за осигуряване на безопасността на всяка друга такава зона.  Това изискване 
се счита, че е спазено, ако основната и аварийната захранващи линии, преминаващи през всяка такава 
зона, са отделени вертикално и хоризонтално и са колкото е възможно по-раздалечени. 
80 
 
Част В — Изисквания за товарните плавателни съдове 
12.8 Общи положения 
12.8.1. За дублирани консуматори на основните функции се осигурява разделяне и дублиране на 
електрическото захранване. По време на нормална работа тези консуматори могат да бъдат свързани 
към един и същ захранващ блок директно или чрез разпределителни табла или групови стартери, но 
трябва да бъдат разделени чрез подвижни връзки или други одобрени средства.  Всеки захранващ блок 
трябва да може да захранва цялото оборудване, необходимо за поддържане на управлението на 
задвижването, рулевото управление, стабилизирането, навигацията, осветлението и вентилацията, и да 
позволява стартирането на най-големия основен електродвигател при всякакво натоварване. Въпреки 
това, като се има предвид 12.1.2, може да се приеме частично намаляване на капацитета в сравнение с 
нормалната работа.  Могат да бъдат разрешени недублирани консуматори на основни функции, свързани 
с аварийното разпределително табло пряко или чрез разпределителни табла.  Може да бъде разрешено 
автоматично изключване, зависещо от натоварването на консуматорите, които не са от съществено 
значение. 
 
12.8.2. Авариен източник на електрическа енергия 
 
12.8.2.1. Когато основният източник на електрическа енергия е разположен в две или повече отделения, 
които не са съседни, всяко от които има самостоятелни системи, включително системи за 
електроразпределение и управление, напълно независими една от друга и такива, че пожар или друг 
инцидент в някое от отделенията няма да повлияе на електроразпределението от другите или на 
функциите, изисквани съгласно 12.8.2.2, изискванията на 12.3.1, 12.3.2 и 12.3.4 могат да се считат за 
изпълнени без допълнителен авариен източник на електрическа енергия, при условие че: 
.1. има най-малко един генераторен агрегат, отговарящ на изискванията на 12.3.12 и с достатъчен 
капацитет, за да отговори на изискванията на 12.8.2.2 във всяко от поне две помещения, които не са 
съседни; 
 
.2. мерките, изисквани от .1 във всяко такова помещение, са еквивалентни на тези, изисквани от 12.3.6.1, 
от 12.3.7 до 12.3.11 и 12.4, така че винаги да има на разположение източник на електрическа енергия за 
функциите изисквани в 12.8.2; и 
 
.3. генераторите, посочени в .1, и техните самостоятелни системи са инсталирани в съответствие с 12.3.2. 
 
12.8.2.2. Наличната електрическа енергия трябва да е достатъчна за захранване на всички функции, 
които са от съществено значение за безопасността в аварийни ситуации, като се обръща дължимото 
внимание на тези функции, които могат да бъдат извършвани едновременно. Аварийният източник на 
електрическа енергия трябва да може, като се вземат предвид пусковите токове и преходният характер на 
определени натоварвания, да захранва едновременно най-малко следните функции за периодите, 
посочени по-долу, ако те зависят от източник на електроенергия: 
 
.1. аварийно осветление за период от 12 часа: 
 
1.1. в местата за складиране на спасителните средства; 
 
1.2. по всички маршрути за евакуация като коридори, стълбища, изходи от жилищните и сервизни 
помещения, пунктове за качване и др.; 
 
1.3. в обществените пространства, ако има такива; 
 
1.4. в машинните отделения и главните аварийни отделения, включително техните постове за управление; 
 
1.5. в пунктовете за управление 
 
1.6. в местата за складиране на пожарникарски екипировки; и 
 
1.7. при кормилния механизъм; 
 
.2. за период от 12 часа: 
 
2.1. навигационните светлини и другите светлини, изисквани съгласно действащите международни 
правила за предотвратяване на сблъсък в морето;